HU Az Európai Unió Hivatalos Lapja C 318/8

Kérelem közzététele a mezőgazdasági termékek és élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

2013/C 318/08

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a kérelem elleni felszólalásra.

MÓDOSÍTÁS IRÁNTI KÉRELEM

A TANÁCS 510/2006/EK RENDELETE

a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (2)

MÓDOSÍTÁS IRÁNTI KÉRELEM A 9. CIKK ALAPJÁN

„PECORINO SARDO”

EK-sz.: IT-PDO-0217-01127-04.07.2013

OFJ ( ) OEM ( X )

1. A termékleírás módosítással érintett szakaszcímei

—  A termék elnevezése — ☒ A termék leírása —  Földrajzi terület —  A származás igazolása —  Az előállítás módja —  Kapcsolat — ☒ Címkézés —  Nemzeti előírások — ☒ Egyéb (részletezze)

2. A módosítás típusa

— ☒ Az egységes dokumentum vagy az összefoglaló lap módosítása —  Azon bejegyzett OEM vagy OFJ termékleírásának módosítása, amely esetében sem az egységes dokumentum, sem az összefoglaló nem került közzétételre —  A termékleírás oly módon történő módosítása, amely nem teszi szükségessé a közzétett egységes dokumentum módosítását (az 510/2006/EK rendelet 9. cikkének (3) bekezdése) —  A termékleírás hatóságilag elrendelt, kötelező egészségügyi- vagy növény-egészségügyi intézkedések miatti átmeneti módosítása (510/2006/EK rendelet 9. cikk (4) bekezdés)

3. Módosítás(ok)

A termék leírása

Megállapításra kerülnek az érett reszelt „Pecorino Sardo” sajt technikai és technológiai paraméterei. Ezenkívül meghatározásra kerül, hogy az érett reszelt „Pecorino Sardo” terméket azonnal be kell csomagolni.

Ez a módosítás a termék minőségének és nyomon követhetőségének biztosításához szükséges, mivel az érvényben lévő termékleírásban található megfogalmazás – „Az érett »Pecorino Sardo« termék étkezési vagy reszelnivaló sajtként fogyasztható” – túl általános.

Címkézés

Szabályozásra kerül az OEM megkülönböztető jelzéseinek az egyes magántulajdonban lévő márkanevekkel történő együttes használatának módja.

Jelen módosítási kérelem oka az oltalom alatt álló eredetmegjelölés magántulajdonban lévő márkanevekkel együtt, a helyi, autentikus és állandó szokások szerint történő együttes használatának fokozottabb szabályozására irányuló igény.

Ezenkívül néhány darabolási típus is bevezetésre kerül, úgymint a szirom, forgács, kocka, szelet stb. A jelen módosítás iránt kérelem egyrészt a technikai ismeretek fejlődéséhez, másrészt az egyre inkább az önkiszolgáló és a take away irányába eltolódó, sürgető fogyasztói igények kielégítésére való törekvéshez kapcsolódik. A további fejlődés, illetve a versenyképesség fenntartása érdekében tehát alapvetőnek bizonyul a fent említett, mára már rendkívül elterjedt új piaci kereslet kielégítésére alkalmas termékkínálat.

Egyéb

A termékleírás cikkekre történő felosztása megkönnyíti az olvasást.

EGYSÉGES DOKUMENTUM

A TANÁCS 510/2006/EK RENDELETE

a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (3)

„PECORINO SARDO”

EK-sz.: IT-PDO-0217-01127-04.07.2013

OFJ ( ) OEM ( X )

1. Elnevezés

„Pecorino Sardo”

2. Tagállam vagy harmadik ország

Olaszország

3. A mezőgazdasági termék vagy élelmiszer leírása

3.1. A termék típusa

1.3. osztály: Sajtok

3.2. Az 1. pontban szereplő elnevezéssel jelölt termék leírása

A „Pecorino Sardo” OEM elnevezés gőzölt sajttésztájú, kizárólag teljes, esetleg hőkezelt vagy pasztőrözött juhtejből készült, kétféle típusú: az „édes”, rövid ideig (20–60 nap) érlelt, és az „érett”, legalább két hónapig érlelt, henger alakú, sík felületű, egyenes vagy enyhén domború oldalú sajtot jelöl. Az édes „Pecorino Sardo” OEM az alábbi tulajdonságokkal jellemezhető:

— súlya: 1 és 2,3 kg közötti,

— oldalmagassága: 8–10 cm,

— sajtkorong átmérője: 15–18 cm,

— héja: sima, puha, vékony, fehér vagy halvány szalmasárga,

— sajttészta: fehér, puha és rugalmas, tömör, vagy elszórt, apró repedezettséggel,

— íze: édes és aromás, vagy enyhén savanykás,

— a szárazanyag zsírtartalma: minimum 40 %.

A méret és a súly valamely irányban tapasztalható eltérései az előállítás technikai körülményeinek, illetve az érlelés időtartamának tudhatók be.

Az érett „Pecorino Sardo” OEM az alábbi tulajdonságokkal jellemezhető:

— súlya: 1,7 és 4 kg közötti,

— oldalmagassága: 10–13 cm,

— sajtkorong átmérője: 15–22 cm,

— kérge: a fiatal sajt kérge sima, tömör, enyhén szalmasárga, az érettebb sajté barna,

— sajttészta: a fiatal sajtformáké fehér, lágy és rugalmas, az érett formáké kemény, néha enyhén szemcsés, az érés előrehaladtával szalmasárgába hajló, tömör, vagy elszórtan repedezett,

— íze: kellemesen csípős,

— a szárazanyag zsírtartalma: minimum 35 %.

A méret és a súly valamely irányban tapasztalható eltérései az előállítás technikai körülményeinek, illetve a hosszabb érlelési időnek tudhatók be.

A „Pecorino Sardo” oltalom alatt álló eredetmegjelölés kiterjesztésre kerül az érett típusú „Pecorino Sardo” sajtból készült reszelt sajtra, amely szintén jogosult az oltalom alatt álló eredetmegjelölésre, illetve a vonatkozó megfelelőségi igazolásra. A „Pecorino Sardo” oltalom alatt álló megjelölés tehát kiterjesztésre kerül az alábbi technológiai paraméterekkel rendelkező reszelt sajtra:

1. a szárazanyag zsírtartalma: minimum 35 %;

2. az előállítási területen végzett érlelés: legalább 4 hónap;

3. nedvességtartalom: legfeljebb 42 %;

4. adalékanyagok: a törvény előírásainak megfelelőek;

5. organoleptikus (érzékszervi) tulajdonságok: az előállítási szabványban meghatározottaknak megfelelőek;

6. héj vastagsága: kb. 6 mm;

7. héj aránya: legfeljebb 18 %.

Amennyiben a héj előzőleg a termékleírásban foglaltak szerint felületkezelésre került, azt a kezelés maradványainak és nyomainak eltávolítása érdekében megfelelőképpen meg kell tisztítani és le kell kaparni.

3.3. Nyersanyagok (kizárólag feldolgozott termékek esetében)

A „Pecorino Sardo” termék kizárólag Szardínia tartomány területén előállított teljes juhtejből készül, amely lehet hőkezelt vagy pasztőrözött.

3.4. Takarmány (kizárólag állati eredetű termékek esetében)

A juhok takarmányozása többségében közvetlenül természetes legelőkön, mezőkön és réteken történik, kiegészítő takarmány- és tápkoncentrátumok adása mellett.

3.5. Az előállítás azon műveletei, amelyeket a meghatározott földrajzi területen kell elvégezni

Az egész előállítási folyamat (állattenyésztés és tejtermesztés, hőkezelés, alvasztás, az alvadék gőzölése, formázás, áztatás és/vagy préselés, sózás és érlelés) a 4. pontban meghatározott földrajzi területen zajlik.

3.6. A szeletelésre, az aprításra, a csomagolásra stb. vonatkozó egyedi szabályok

—

3.7. A címkézésre vonatkozó egyedi szabályok

A termék nyomon követhetőségének és ellenőrzésének biztosítása érdekében, az előállítási területen a kiadás időpontjában a „Pecorino Sardo” sajtformákon a gyártó vállalat letörölhetetlen élelmiszer-festékkel elhelyezi a logót.

Az eredetmegjelölést azonosító jelzés a termék kiadásának időpontjában

A kiadás után, tekintettel a termék jellemzőire, figyelembe véve a különböző közbenső feldolgozási fázisokat, előfordulhat, hogy a jelzés már nem látható. Ebben az esetben a termék nyomon követhetőségét a címke biztosítja.

Forgalomba kerüléskor a címke külső körgyűrűje szolgál minden egyes „Pecorino Sardo” OEM sajtforma azonosítására.

A „Pecorino Sardo” sajtformák azonosítása a külső körgyűrűn elhelyezett öntapadó jelzéssel lesz teljes. A védjegyen kívül a termék típusától függően az édes vagy érett kifejezés, és a címke belső részén is feltüntetett, a jelölés bejegyzésére vonatkozó jogszabályokkal kapcsolatos tájékoztatás, továbbá a sajtforma egyértelmű azonosítására szolgáló alfanumerikus kód szerepel.

A termék címkéjén, és a forgalmazáshoz illetve forgalomba kerüléshez szükséges csomagolásán az oltalom alatt álló eredetmegjelölésen kívül, a helyi, autentikus és állandó szokások szerint feltüntethetők cégnevek és magántulajdonban levő márkanevek, azzal a feltétellel, hogy nem dicsérő jellegűek és nem alkalmasak a fogyasztók megtévesztésére. Tilos azonban bárminemű, nem kifejezetten a termékleírásban előírt minősítést feltüntetni.

A szükségszerűen az előállítási területen érlelt „Pecorino Sardo” OEM termék egészben, vagy kocka, szelet, forgács, szirom és hasonló formájúra darabolva, illetve reszelt formában is csomagolható. A fenti darabolás szerint kiszerelt formák göngyölegén, a címke külső körgyűrűjén elhelyezett jelzésen szerepel az említett azonosító kód, amelyen a jelölés bejegyzésére vonatkozó jogszabályokkal kapcsolatos tájékoztatás mellett a védjegy, valamint terméktípustól függően az édes és érett jelzés is feltüntetésre kerül. Az azonosító kód elhelyezése pontos előírások szerint történik az összes egyéb formában csomagolásra kerülő terméken. Az értékesítési pontokon történő támogatott és azonnali értékesítés céljából engedélyezett az úgynevezett előrecsomagolt termék előzetes kimérése.

4. A földrajzi terület tömör meghatározása

A tej származási helye, a „Pecorino Sardo” OEM előállítása és érlelése Szardínia önálló tartomány teljes területét magában foglalja.

5. Kapcsolat a földrajzi területtel

5.1. A földrajzi terület sajátosságai

Kiterjedés és népsűrűség szempontjából Szardínia a földközi-tengeri szigetek között a második helyen áll, ugyanakkor a szigetre jellemző természetes élőhelyek és emberi környezetek jelentős sokféleségét tekintve egy mini kontinens is.

A sziget főbb sajátosságai a következők:

1. sajátos környezeti és éghajlati viszonyok;

2. nagy múltú, a területen mélyen gyökerező agrár-pásztorkodási szokások.

Az 1. pont vonatkozásában kiemeljük, hogy Szardínia szigetén megmaradt számos, a félsziget egyéb területein már nem létező természeti jellemző: elhagyatott partszakaszok, hegyek, erdők, ritka állatok és őshonos növények. A jellemzően mediterrán éghajlatra télen enyhe, nyáron meleg idő jellemző: a sziget északi részén, illetve nyugati lejtőin gyakoribb a csapadék, és az éves napsütötte napok száma 200 és 230 között változik. Az időjárást ezenkívül nagyban befolyásolják a tenger hatásai, illetve a területen minden évszakra jellemző erős szél. A tartomány nagyjából 18 %-a erdő; az erdők növényzetét jellemzően főként magyaltölgy és molyhos tölgy alkotja. A part menti és a közép-keleti területeken főként borókát és vad olajfákat találunk. A terület fennmaradó részére nagy kiterjedésű, bokros vidékek jellemzők, ahol örökzöld pisztácia, szuhar és nyugati szamócafa és számos, a szigetre jellemző vadvirág nő.

A 2. pont vonatkozásában kiemeljük, hogy a juhtenyésztés a Nuraghe-kultúra óta a sziget lakosinak fő, sok esetben egyetlen jövedelemforrása, valamint az agrár-pásztorkodási ágazat, a juhtej-feldolgozással együtt mind a mai napig a húzó ágazatok között említhető mind az ágazatban dolgozók számát, mind pedig a terület társadalmi-gazdasági forgalmát tekintve.

5.2. A termék sajátosságai

A termék sajátosságai az alábbiakban foglalhatók össze:

1. kéreg: a fiatal sajt kérge sima, tömör, enyhén szalmasárga, az érettebb sajté barna;

2. sajttészta: a fiatal sajtformáké fehér, lágy és rugalmas, az érett formáké kemény, néha enyhén szemcsés, tömör vagy elszórtan repedezett, az érés előrehaladtával szalmasárgába hajló;

3. íz: a fiatalabb sajtformák íze édes és aromás, az érettebbeké kellemesen csípős.

5.3. A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat

A „Pecorino Sardo” OEM sajt 5.2. pontban ismertetett egyedi jellemzői kétségkívül a származási területre jellemző természeti és emberi tényezők összhatása nyomán alakulnak ki.

Előbbiek vonatkozásában kiemeljük, hogy az 5.1. pontban felsorolt sajátos környezeti és éghajlati viszonyok következménye, hogy a „Pecorino Sardo” származási területén különösen nagy az elhivatottság a legeltetés iránt, és a változatos bokros növényzettel borított természetes mezők a szigeten tenyésztett juhok számára rendkívül fontos élelemforrást jelentenek, ugyanakkor egyedi jellemzőkkel ruházzák fel a „Pecorino Sardo” előállítására szánt juhtejet.

Az emberi tényezők vonatkozásában főként a juhtej-feldolgozó ágazatban tevékenykedő sajtkészítő mesterek kiváló képességeit és vitathatatlan szakértelmét emeljük ki, akik képesek tökéletesen összekapcsolni az ősi hagyományokat a korszerű ismeretekkel és technológiákkal, így kiemelve a „Pecorino Sardo” organoleptikus és szenzoriális tulajdonságait.

Hivatkozás a termékleírás közzétételére

(510/2006/EK rendelet (4) 5. cikk (7) bekezdés)

Ez a közigazgatási szerv a „Pecorino Sardo” OEM módosítására irányuló javaslatnak az Olasz Köztársaság 2013. április 15-i, 88. számú Hivatalos Közlönyében történő közzétételével, a fenti kérelem vonatkozásában elindította a nemzeti kifogásolási eljárást.

A termékleírás egységes szerkezetbe foglalt szövege az alábbi internetes oldalon tekinthető meg:

http://www.politicheagricole.it/flex/cm/pages/ServeBLOB.php/L/IT/IDPagina/3335

vagy közvetlenül a Minisztérium honlapján (http://www.politicheagricole.it), (a képernyő jobb felső sarkában) a „Qualità e sicurezza” (Minőség és biztonság) címszóra, majd a „Disciplinari di produzione all'Esame dell'UE” („Az uniós vizsgálatnak alávetett termékleírások”) menüpontra kattintva.

(1) HL L 343., 2012.12.14., 1. o.

(2) HL L 93., 2006.3.31., 12. o. A rendeletet felváltotta az 1151/2012/EU rendelet.

(3) A rendeletet felváltotta az 1151/2012/EU rendelet.

(4) L. 3. lábjegyzet.